text: Hejser flaget for afgående minister
  09 august 2013 kl. 06.24
  Da statsminister Helle Thorning-Schmidt i dag offentliggjorde sin ministerrokade, var det med særlig stor opbakning fra sønderjyske landmænd.
  Det var det, fordi nu tidligere fødevareminister Mette Gjerskov er blevet skubbet ud. Det glæder formanden for LandboSyd, Mogens Dall, der fredag morgen hejste Dannebrog hjemme i Bovrup mellem Aabenraa og Sønderborg.
  
  Et år undervejs
  Det seneste år har Mogens Dall sagt, at han vil hejse flaget, den dag Mette Gjerskov takker af som fødevarminister.
  ?Der opstod aldrig et godt og tillidsfuldt forhold mellem landbruget og Mette Gjerskov. Vi i Sønderjylland tog konsekvensen sidste år ved denne tid, da vi aflyste et berammet møde med ministeren. Vi havde mistet tilliden til, at det førte til noget positivt,? siger Mogens Dall.
  